Diari Oficial de la Generalitat Valenciana


Sumari del DOGV 1473, del 30-01-1991 (1991/820131)

ACORD de 10 de gener de 1991, del Consell de la Generalitat Valenciana, pel qual es declara la urgent ocupació dels béns i drets subjectes a expedient d'expropiació forçosa de l'Ajuntament de Rafelguaraf (València).
-----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1473

Data del DOGV
:   30-01-1991

Secció del DOGV
:   ALTRES DISPOSICIONS

Número del document
:   1991/820131


Data del document
:   10-01-1991

Organisme emissor
:   Conselleria d'Administració Pública

Tipus de document
:   Acord

ACORD de 10 de gener de 1991, del Consell de la Generalitat Valenciana, pel qual es declara la urgent ocupació dels bens i drets subjectes a expedient d'expropiació forçosa de l'Ajuntament de Rafelguaraf (Valencia).  
El Govern Valencià, en la reunió del dia 10 de gener de 1991, adoptà l'acord següent:  
L'Ajuntament de Rafelguaraf (València), després de l'aprovació del projecte d'obres i el compliment de la resta dels requisits legals, va sol·licitar la declaració d'urgent ocupació dels béns i drets afectats per l?expedient d'expropiació forçosa per a l?execució del projecte de «condicionament i pavimentació de la carretera entre Rafelguaraf i Barxeta».  
Aquesta declaració d'urgent ocupació es justifica en el fet que el finançament de l'obra que s'ha d'executar constitueix una subvenció a fons perdut concedida per la Conselleria d'Obres Públiques, Urbanisme i Transports, la qual es farà efectiva si l'obra es conclou abans d'acabar l'actual exercici. Per tant, cal que l'ajuntament dispose dels terrenys afectats al més aviat possible.  
Sotmès l'expedient a informació pública, els afectats no han presentat cap al·legació.  
El tràmit del procediment es va substanciar d'acord amb la Llei d'Expropiació Forçosa i el seu reglament.  
Per aquesta raó, i ateses les facultats que em confereix el Reial Decret 3318/1983, de 25 d'agost, d'acord amb els articles 32 i 17 de l'Estatut d?autonomia de la Comunitat Valenciana, en relació amb l'article 25 de la Llei 5/1983, de 30 de desembre, de Govern Valencià, a proposta del Conseller dAdministració Pública, el Govern Valencià acorda:  
1º Declarar la urgent ocupació dels béns i drets subjectes a expedient d'expropiació forçosa instruït per l'Ajuntament de Rafelguaraf per a l?execució del projecte de «condicionament i pavimentació de la carretera entre Rafelguaraf i Barxeta».  
Béns afectats.-  
Polígon: 11; parcel·la: 1; titular: Sr. José Carbonell Llorca; superfície: 540 m2; cultiu: fruiters.  
Polígon: 11; parcel·la: 2-A; titular: Sr. José i Sr Adolfo Gomis Plaza; superfície: 680 m2; Cultiu: tarongers.  
Polígon: 11; parcel·la: 116-A; titular: Sra. María Ramón Carbonell; superfície: 730 m2; cultiu: tarongers.  
2º Aquest Acord haurà de publicar-se en el Diari Oficial de la Generalitat Valenciana a l?efecte de l'article 56.2 del Reglament d'Expropiació Forçosa, perquè els interessats, després de publicada la llista i fins al moment d'alçar-ne l'acta prèvia, puguen formular per escrit davant l'Ajuntament de Rafelguaraf les oportunes al·legacions a l?efecte de modificar els possibles errors que hi haja en el llistat dels béns afectats per la urgent ocupació.  
València, 10 de gener de 1991.  
El Conseller Secretari del Govern Valencià,  
EMÉRIT BONO I MARTÍNEZ